Ja, dä ä dä

Ja, dä ä dä er den svenske rockartisten Pugh Rogefeldts debutalbum, utgitt av plateselskap Metronome i 1969. Albumet ble spilt inn i juni 1969 i Metronome Studios og ble produsert av Anders Burman. Med på innspillingene var også gitaristen og bassisten Jojje Wadenius og trummeslageren Janne "Loffe" Carlsson. Michael B. Tretow var med som tekniker. 

Albumet ble utgitt på CD i 1990 og ytterligere en gang i 2004 i en remastret utgave.

Bakgrunn 
Våren 1967 spilte Rogefeldt inn fire låter på en innleid båndspiller sammen med Inge Dahlin og sin yngre bror, Ingemar Rogefeldt. Blant låtene var det en ballade, «Små lätta moln» og sangen «Vänster höger om marsch». Rogefeldt sendte demoinspillingen til ulike plateselskap i Stockholm. Metronome var det eneste han fikk tilbakemelding fra.[2]

Anders Burman på Metronome kontaktet Rogefeldt og avtalte et møte med ham i Stockholm. Rogefeldt hadde da permisjon fra P10 (Södermanlands regiment) i Strängnäs, der han på den tiden avtjente sin militærtjenestegjøring. Burman tilbød Rogefeldt en platekontraktkontrakt, men mente også at ingen av Rogefeldts låter passet inn som en singel og ba derfor Rogefeldt å skriv en passende låt. På møtet spurte også Burman om Rogefeldt hadde et artistnavn, hvilket han ikke hadde. Ifølge Burman var Torbjörn Rogefeldt ikke et "hippt" nok navn til å få  en artistkarriere med. Rogefeldt tenkte over saken og kom til å tenke på en kunstner han kjente, Pug Karlsson. Burman likte det og artistnavnet "Pugh Rogefeldt" var født. 

Tilbake, hjemme i Västerås, begynte Rogefeldt med en gang å skrive en singellåt. Blant de låtene som ble skrevet var «Här kommer natten», «Jag sitter och gungar» og «Haru vart på cirkus». Burman syntes at «Här kommer natten» og «Jag sitter och gungar» var "litt tung" og passet bedre på en LP, men at «Haru vart på cirkus» ville være en "kul" debutsingel. «Haru vart på cirkus» ble spilt inn i 1968 i Metronomes studio i Stockholm med Burman som produsent. Medvirkende musikere var Inge Dahlin på bassgitar og Rogefeldt på sang og gitar. Lydtekniker var Michael B. Tretow og som B-side ble låten «Skölj bort mej» valgt. Etter innspillingen av singelen ba Burman Rogefeldt å skrive ytterligere seks-sju låter til et kommende album. Rogefeldt fikk et økonomisk forskudd for att klara seg den tiden det tok å komponere låtene til albumet.

I januar 1969 ble Rogefeldt innkalt til et møte på Metronomes kontor i Stockholm. Der traff han blant annet Jojje Wadenius og Burman forklarte at han ville føre de to sammen. Burman sa at Wadenius ikke skulle hjelpe til med selve komponeringen, men delta som musiker og arrangør av låtene. Rogefeldt aksepterte Burmans ønsker og dro tilbake til Västerås for å skrive flere låter. Pugh har beskrevet denne perioden som "en av de mest intensive periodene i sitt liv" og hadde dårlig samvittighet for at han ikke rakk å tilbringe nok tid med sin familie. Han leste Bertolt Brecht, som skrev tekster som han opplevde "bare sang" imot ham. Han spilte blant annet inn Brechts "Surabaya Johnny", som skulle bli inkludert på debutalbumet.

Album-tittelen ble valgt av Wadenius da han under arbeidet med albumet spøkte med Rogefeldts Västerås-dialekt der uttrykket "Ja, dä ä dä" ofte forekom.

Innspilling 
Ja, dä ä dä ble spilt inn i løpet av to dager, 2.–3. juni 1969. Foruten Wadenius hadde nå Janne "Loffe" Carlsson, blant annet kjent fra duoen Hansson & Karlsson, blitt med som trommeslager. Produsent og lydtekniker var som på debutsingelen «Haru vart på cirkus» Burman og Tretow. Ytterligere gitar- og pianokompletteringer ble spilt inn av Wadenius 9.–10. juni og samtidig ble albumet mikset, og over ti minutter av musikken ble klippet bort. På albumet medvirket Rogefeldt med sang, elektrisk gitar og akustisk gitar, Wadenius med gitar, bass og piano og Carlsson på trommer.

Rogefeldts førsta møte med Carlsson ble spent og han forsto ikke at Carlsson fleipet da han kalte låtene for "smörja". Rogefeldts tvil holdt seg helt til han hørte Carlsson sette inn introduksjonen til «Love, Love, Love». Albumet inneholder flere av Rogefeldts mest kjente melodier, som «Här kommer natten» (utgitt som singel 1969), «Små lätta moln» og Bertolt Brecht-tolkningen «Surabaya Johnny».

Mottagelse og ettermæle 
Pugh Rogefeldts første album ble en sensasjon fordi det var et av de aller første albumene med rock på svensk, og også på noe annet nordisk språk. Rogefeldts sangstil var også spesiell der han dro ut på vokaler og brukte språket på en måte som ikke hadde blitt gjort før i Sverige. Teksten i låtene hadde ofte en naivistisk tone og inneholdt direkte oversetning fra amerikansk og engelsk. For eksempel var låten «Här kommer natten» lik en sang av Thems «Here Comes the Night». Ja, dä ä dä fikk også en del omtale for sin psykedeliske rock.  Via albumet bante Rogefeldt, sammen med Örjan Ramberg og Göran Lagerbergs låt «Balladen om killen», som ble utgitt omtrent samtidig, vei for andre rockband til også å synge på svensk.

Dagens Nyheters kritiker, Lars Weck, skrev "ingen tvekan om att den är något helt nytt i svensk pop" om Ja, dä ä dä. Da albumet ble utgitt i august 1969 ble det ikke mye oppstandelse. Det var først på slutten av samme år som albumet blev populært da ungdomsredaksjonen på den eneste radiokanalen begynte å spille «Här kommer natten» og «Surabaya Johnny».

Albumet ble belønnet med en Grammis for "Bästa debutpopulärproduktion" i 1970.

Trommeslagningen i "Love, Love, Love" ble samplet 1996 i låten «Mutual Slump» av den amerikanske artisten DJ Shadow.

Ja, dä ä dä er en av titlene i boken Tusen svenska klassiker (2009). Albumet ble rangert av Sonic Magazine i juni 2013 som det 23:e besta svenske albumet noensinne.

Sporliste 
Alle låter skrevet av  Pugh Rogefeldt, der ingenting annet er oppgitt.

Side 1
 1. «Love, Love, Love» – 3:18
 2. «Här kommer natten» – 3:36
 3. «Surabaya Johnny" (Kurt Weill, Bertolt Brecht, svensk oversettelse Anders Aleby) – 7:00
 4. «Små lätta moln» – 4:37
 5. «Dä ä bra, dä ä fint» – 4:14

Sida B
 1. «Jag sitter och gungar» – 5:23
 2. «Signe» – 5:08
 3. «Colinda» – 3:57
 4. «Haru sett mej va..» – 4:25
 5. «Du tände lyset Andersson» – 2:48

Medvirkende 
 Anders Burman – produsent
 Janne Carlsson – trommer
 Pugh Rogefeldt – sang, elektrisk gitar, akustisk gitar, munnspill
 Michael B. Tretow – tekniker
 Jojje Wadenius – bassgitar, elektrisk gitar, tamburin, piano
 Lennart Wernström – foto

Eksterne lenker 
Ja, dä ä dä på Allmusic.
Ja, dä ä dä på Discogs
Ja, dä ä dä på Amazon

Musikkalbum fra 1969